CELEX: 22013D0223
Language: da
Date: 2013-12-13 00:00:00
Title: Det Blandede EØS-Udvalgs afgørelse nr. 223/2013 af 13. december 2013 om ændring af bilag II (Tekniske forskrifter, standarder, prøvning og certificering) til EØS-aftalen

22.5.2014   
            
            
               DA
            
            
               Den Europæiske Unions Tidende
            
            
               L 154/20
            
         DET BLANDEDE EØS-UDVALGS AFGØRELSE
   nr. 223/2013
   af 13. december 2013
   om ændring af bilag II (Tekniske forskrifter, standarder, prøvning og certificering) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
   ud fra følgende betragtninger:
   
               (1)
            
            
               Kommissionens direktiv 2009/135/EF af 3. november 2009 om tilladelse til midlertidige undtagelser fra visse kriterier for egnethed som fuldblods- og blodkomponentdonorer, jf. bilag III til direktiv 2004/33/EF, på grundlag af risikoen for en mangelsituation som følge af influenza A (H1N1)-pandemien (1), der er indarbejdet i EØS-aftalen, udløb den 30. juni 2010, og henvisningen hertil skal derfor udgå af EØS-aftalen.
            
         
               (2)
            
            
               Af praktiske hensyn bør der foretages en omnummerering af de akter, der er opført under overskriften »RETSAKTER, SOM DE KONTRAHERENDE PARTER SKAL TAGE I BETRAGTNING« i kapitel XIII i bilag II.
            
         
               (3)
            
            
               Bilag II til EØS-aftalen bør derfor ændres —
            
         VEDTAGET DENNE AFGØRELSE:
   Artikel 1
   I kapitel XIII i bilag II til EØS-aftalen foretages følgende ændringer:
   
               1.
            
            
               Teksten til punkt 15zk (direktiv 2009/135/EF) udgår.
            
         
               2.
            
            
               Under overskriften »RETSAKTER, SOM DE KONTRAHERENDE PARTER SKAL TAGE I BETRAGTNING« omnummereres punkt 16 (meddelelse fra Kommissionen 310/86) til 18 (Kommissionens afgørelse 2010/453/EU) til punkt 1 til 3.
            
         Artikel 2
   Denne afgørelse træder i kraft den 14. december 2013, forudsat at alle meddelelser er indgivet til Det Blandede EØS-Udvalg, jf. EØS aftalens artikel 103, stk. 1 (2).
   Artikel 3
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 13. december 2013.
      
         
            På Det Blandede EØS-Udvalgs vegne
         
         Thórir IBSEN
         
            Formand
         
      
   
   
      (1)  EUT L 288 af 4.11.2009, s. 7.
   
      (2)  Ingen forfatningsmæssige krav angivet.